سیلاولر تینچلیگینی 300 مینگ کوچ آله دی
افغانستان مدافعه وزیرلیگی و ایساف کوچلری ، پارلمان سیلاو لری نینگ تیچلیگی نی سقله ش اوچون تیارگر لیک آلگن لرینی تاکید قیله دیلر.
مدافعه وزیرلگیگه کوره ، 300 مینگ دن کوپراق ایچکی و تشقری کوچلر ، سیلاولر نینگ امنیتی نی آلیش اوچون موظف بولگن لر.
شو نینگ دیک ایساف کوچلری هم سیلاو کونی گه افغان کوچلری بیلن بیرگه لیکگه امنیت نی سقله ش گه ایش آلیب باره دیلر.
پارلمانی سیلاو لری نینگ یخشی شکلده بولیب اوتیشی ، اوچون ، تینچ لیک نی سقله ش ، اینگ کتته برنامه لردن حسابلنه دی.
مدافعه وزیرلیگی نینگ سوزچیسی جنرال ظاهر عظیمی گه کوره ، اوتگن نیچه کون جریانی ده 63 مینگ ملی اردو کوچی ، افغانستان ایریم حدود لریده ، جایلشگن لر.
عظیمی جنابلری ، سیلاو لر نینگ تینچلیگی نی سقله ش اوچون ، کوچلر نینگ رقمی کوپه یگن دیدی .
حربی مقام لرگه کوره ، حاضرگی حالتده ، افغانستان ملی کوچلری ، کوزگه کورینرلی درجه ده ، کوچلنتیریلگن.
افغانستان مدافعه وزیرلیگی سیلاولر نینگ تینچلیگی نی سقله ش پلان توزه تیشیگه بیرینچی اورینی بولگن اما رأی بیریش مرکز لر نینگ امنیتی بوتون لی ملی پولیس بویینه گه دیر.
مدافعه وزیرلیگی نینگ سوزچی سی گه کوره ، اوشبو کوچلر مملکت نینگ ایریم حدود لریده ، سیلاو لر تمام بولگنی دن کیین ، احتیاج بولگن پیتگه چه ، قاله دیلر.
شونده ی بیر حالتده ، ایساف کوچلری هم ، سیلاو لر کونی گه افغان کوچلری دن جدی شکل ده حمایت ایتیشیدن خبر بیردی.
ایساف کوچلری نینگ سوزچی لریدن واین وایلر ، سیلاو لر کونی اوشبو کوچلر ، طالبان و باشقه مخالف گروه لرنینگ احتمالی هجوم لری نی آلدینی الیش اوچون ، جدی سعی و حرکت قیلیش لریدن خبر بیردی.
هرچند سیلاولر مستقل کمیسیونی نینگ مسوول لری و نامز وکیل لر ، تینچ سیز لیک لرنینگ کوپه یشی نی مملکت نینگ ایریم حدود لریده ، رأی بیره یاتگن لر برابریده اینگ کتته معما لردن دیر دیب ایته دیلر اما خوف سیز لیک مقام لر ایسه ، اوتگن سیلاولر دن کتته تجربه لر گه ایگه بولگنی دن سوز یوریتیب ، سنبله آیی نینگ 27 نچی سیگه کوتیله یاتگن پارلمانی سیلاو لری نینگ تینچلیگی نی سقله شی گه ایشانچ بیره دیلر.
prs_Arab azb_Arab azb_Arab azb_Arab azb_Arab prs_Arab azb_Arab prs_Arab azb_Arab azb_Arab azb_Arab azb_Arab azb_Arab